**החברה הכלכלית רהט בע"מ**

**הזמנה לקבלת הצעות מחיר הליך מס' 7/2025**

**הזמנה לקבלת הצעות למתן שירותי תכנון מפורט בפרויקט דיור כפרי מוגן בעיר רהט**

**יוני 2025**

**מסמך א' - הזמנה לקבלת הצעות – כללי**

לכבוד

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

א.ג.נ.,

**הנדון: הזמנה מס' 7/2025 הזמנה לקבלת הצעות למתן שירותי תכנון מפורט בפרויקט דיור כפרי מוגן בעיר רהט**

**רקע כללי**

1. **עיריית רהט (להלן –** העירייה**), באמצעות החברה הכלכלית רהט בע"מ (להלן –** החברה**), מעוניינות לקדם הקמת דיור כפרי מוגן (להלן –** הפרויקט**), במקרקעין הידועים כמגרש 1011 (גוש \_\_\_ חלקה \_\_\_\_\_), בשטח של כ-\_\_ מ"ר, עליהם חלה תב"ע 412/03/17 נחל גרר (להלן –** המקרקעין**).**

**בשנתיים האחרונות העירייה והחברה מקדמות, לצד אגף רווחה, פרויקט דיור כפרי לאזרחים ותיקים בפארק נחל גרר ברהט. העירייה קיבלה במהלך השבועות האחרונים תקציב התחלתי ממשרד הרווחה והסמיכה את החברה לפעול למטרת קבלת הצעות מחיר לתכנון מפורט לשלב א' של הפרויקט, שיבוצע ע"י אדריכל שיספק מטעמו גם את כל היועצים / מתכנני המשנה שנדרשים לתכנון מפורט כאמור, לרבות אך לא רק, חשמל ותאורה, ניקוז וביוב, קונסטרוקציה, נוף, בטיחות, נגישות וכו'.**

**התכנון יהיה תואם לפרוגרמה של משרד הרווחה ולהמלצות היועץ הכלכלי-תפעולי שייבחר לפרויקט.**

**להזמנה זו מצורפת מצגת המתארת את הפרויקט וכוללת פרוגרמה ראשונית.**

**שינוי באורח החיים בחברה הבדואית בשנים האחרונות הביא לצורך במסגרת תומכת עבור אזרחים ותיקים מהחברה הכוללת תעסוקה במשך היום ופתרון דיור ייחודי מותאם תרבותית. הקמת מערך דיור כזה המתכונן מראש, יוכל לאפשר הלימה לצרכים התרבותיים והחברתיים כאשר נלקחים בחשבון התאמות מבניות ומודל הפעלה המשמרים את הקשר שבין האזרחים הוותיקים עם משפחתם והקהילה. מכיוון שמדובר בפרויקט ראשון מסוגו בחברה הבדואית, בכוונת החברה והעירייה לתכנן אותו באופן מודולרי כך שיאפשר הרחבת פתרון המגורים במקום בהדרגתיות.**

1. **מודגש, כי במסגרת מתן השירותים נשוא הזמנה זו יידרש האדריכל שייבחר, אשר יוגדר כמתכנן הראשי, להעסיק תחתיו** יועצי משנה ולפי הצורך (חשמל, אינסטלציה, נגישות, בטיחות, אקוסטיקה, במות, תאורה הגברה ומדידות וכיו"ב)**, כאשר החברה תתקשר עם האדריכל בלבד, ובאמצעותו עם היועצים הנ"ל.**

שימו לב - החברה לא תשלם תקורה נוספת על התמורה בגין העסקת יועצי המשנה על ידי האדריכל ועל המציעים להביא תקורות אלה מראש במסגרת הצעתם במסגרת ההליך הנ"ל.

1. השירותים המקצועיים הנדרשים כוללים, בין היתר:
   1. **להשלים; תכנון כל המתחם לפי הפרוגרמה המצורפת כולל היתר בניה**
   2. **להשלים; תכנון מפורט של מרכז היום וארבע יחידות דיור בלבד או לחלופין עבודות בעלות של עד 5500000 כולל מע"מ.**
2. **המתכנן יפעל על פי הנחיות** מנהל הפרויקט **(להלן –** מנה"פ**) ו/או מי מטעמו ו/או מי שיוגדר לשם כך על ידי החברה, ובהתאם לחוזה, ויהיה כפוף** לו **ישירות. שימו לב – כל חריגה מן המסגרת התקציבית שבחוזה ההתקשרות מול המתכנן תהיה טעונה את אישור מנכ"ל החברה וכן מורשי החתימה של החברה מראש ובכתב.**
3. **מובהר כי אין לזוכה בהליך זה זכות קנויה לביצוע השירותים בכללותם. אם יבוטל החוזה עמו או יוקטנו היקפי השירותים לפי החוזה, מכל סיבה שהיא, בהתאם לצרכי החברה ולפי שיקול דעתה הבלעדי, לא תהיינה למתכנן טענות כל שהן בעניין זה והוא לא יהיה זכאי לפיצוי כל שהוא מעבר לפיצוי הקבוע במסמכי החוזה, ככל שקבוע פיצוי כאמור.**
4. תנאי סף

**על המציע לעמוד במצטבר בכל תנאי הסף הבאים:**

* 1. המציע הוא אישיות משפטית אחת, יחיד אזרח ישראל או תאגיד רשום כדין בישראל (לא תתאפשר הגשת **הצעות** במשותף).
  2. **המתכנן המוצע מטעם המציע הינו אדריכל רשום כדין.**
  3. **המציע (במקרה של יחיד)** או **המתכנן המוצע מטעם המציע לצורך מתן השירותים, הינו בעל ניסיון מוכח של 10 שנים לפחות במתן שירותי אדריכלות בניין.**
  4. **המציע (במקרה של יחיד)** או **משרד המציע (במקרה של תאגיד) ו/או המתכנן המוצע מטעם המציע לצורך מתן השירותים, הינו בעל ניסיון מוכח במתן שירותי תכנון אדריכלות בניין ב-3 (שלושה) פרויקטים של דיור מוגן / בית אבות / דיור סיעודי / דיור תומך לאזרחים ותיקים, לפחות, והכל ב- (10 ) השנים האחרונות שקדמו למועד האחרון להגשת הצעות בהליך זה.**
  5. **המציע הינו עוסק מורשה.**
  6. **המציע צרף להצעתו אישור תקף על ניהול פנקסי חשבונות ורשומות על-פי חוק עסקאות גופים ציבוריים (אכיפת ניהול חשבונות וכו') תשל"ו – 1976 וכן אישור תקף של רשויות מס הכנסה על ניכוי מס במקור של המציע.**

1. תנאי ההתקשרות
   1. **התקשרות החברה מול המציע תהא לתקופה של עד השלמת מלוא השירותים לשביעות רצונה של וזאת החל** מיום **חתימת החוזה ע"י מורשי החתימה שלה.**
   2. **אופן ההתקשרות – תהיה ישירות עם המציע הזוכה עפ"י חוזה למתן שירותי תכנון כמקובל בחברה ועל פי הנוסח המצורף להזמנה זו, ועפ"י הצעת המחיר הסופית של הזוכה.**
2. קביעת שכר הטרחה ואופן ביצוע התשלומים למתכנן
   1. שכר הטרחה אשר ישולם למתכנן ובאמצעותו ליועצי המשנה, יחושב כסכום נומינאלי בהתאם להצעת המציע בהליך זה וכסכום קבוע וכולל.
   2. התשלומים **למתכנן** ייעשו על פי דיווח ביצוע בפועל, כפוף להגשת דיווח ביצוע ואישורו על ידי החברה ובהתאם לאבני הדרך לתשלום התמורה המפורטים להלן:

|  |  |  |  |
| --- | --- | --- | --- |
| **מס'** | **אבן הדרך** | **שיעור התשלום** | **סה"כ תמורה** |
| 1 | ניתוח מצב סטטוטורי קיים | 10% | 10% |
| 3 | אישור חלופה נבחרת ע"י העירייה ומשרד הרווחה | 20% | 30% |
| 4 | קבלת היתר בניה | 30% | 60% |
| 5 | תכנון מפורט לתיק מכרז (תכניות, מפרטים ואומדנים) | 30% | 90% |
| 6 | פיקוח עליון | 10% | 100% |
| סה"כ | | 100% | 100% |

1. בחירת ההצעה הזוכה
   1. **על המציע לצרף להצעה את כל המסמכים הנדרשים כמפורט בהזמנה זו. המציעים יהיו רשאים לצרף להצעותיהם לפי שיקול דעתם, מידע ונתונים העשויים להיות רלוונטיים לצורך הבחינה המתוארת לעיל אך לא מסמכים בעלי אופי שיווקי פרסומי.**
   2. החברה **תערוך במסגרת בדיקת איכות ההצעה, ראיונות עם כל המציעים ו/או אנשי הצוות המוצעים מטעמם.**
   3. בחירת ההצעה הזוכה תיעשה על פי הצעות המחיר בלבד. ניקוד עבור עלותה הכספית של ההצעה **יוענק** על בסיס סך שכה"ט המבוקש על ידי המציע. שכה"ט המבוקש המינימאלי יזכה בניקוד המרבי (100 נק'), ההצעה השנייה בטיבה תזכה לניקוד 90 נק', ההצעה השלישית בטיבה תזכה לניקוד 80 נק' וכך הלאה, כאשר הצעות זהות יזכו לאותו ניקוד ברכיב זה.
   4. החברה תהא רשאית לפסול הצעת משתתף שהורשע בעבירה פלילית, לרבות בעבירות בניה לפי חוק התכנון והבניה, התשכ"ה-1965 והתקנות והצווים לפיו. כן תהא החברה רשאית שלא לדון במסמכי ההליך שהוגשו על ידי משתתף מולו יש לה ו/או למי מבעלי המניות שלה ניסיון קודם שלילי עימו.
   5. החברה תהא רשאית לנהל מו"מ עם הזוכה בהליך, לשם שיפור הצעתו, בהתאם לדין.

הנחיות להגשת הצעות המציעים

1. **מציעים המעוניינים להגיש את הצעתם יגישוה כשהיא חתומה, מלאה ושלמה ובצרוף כלל המסמכים הנדרשים.**
2. **את ההצעות יש למסור במעטפה חתומה כשעל גוף המעטפה החיצונית יצוין מספר ההזמנה לקבלת הצעות.**
3. **על המציע לחתום בראשי תיבות בתחתית כל עמוד ממסמכי הזמנה זו, וכן חתימה מלאה במקומות המיועדים לכך.**
4. **על ההצעה להימצא בתיבת המכרזים של החברה, במשרדי החברה בעיר רהט (מרכז מסחרי רהט, בגב גזברות העיריה) עד ולא יאוחר** מיום 9/7/2025 עד השעה 13:00 בדיוק.

**הצעה שלא תהיה בתיבת המכרזים (ובה בלבד) עד למועד זה תיפסל ולא תידון.**

1. **המציע יפרט את ניסיונו במתן שירותי תכנון וייעוץ מקצועי הדומים במהותם לשירותים נשוא הזמנה זו (כישורים מקצועיים, ניסיון, התמחות, המלצות וכו').**
2. במקרה של תאגיד **- המציע יציג את שם אנשי הצוות הקבוע מטעמו (אדריכל מוביל), אותו הוא מתחייב להעמיד לביצוע השירותים המבוקשים ויפרט את ניסיונם וכישוריהם (קורות חיים יכללו לכל הפחות: פרטים מלאים בדבר השכלה, פירוט כישורים מקצועיים, פירוט ניסיון, התמחויות שונות, המלצות וכו').**
3. **המציע יגיש הצעתו על גבי טופס הצעה בלבד ויצרף את כל הנספחים המפורטים בהצעה.**
4. **שאלות לגבי ההליך יש להפנות בכתב בלבד, על גבי קובץ WORD בלבד באמצעות דוא"ל** [**לanwar@ecrahat.com**](mailto:לanwar@ecrahat.com)

**המועד אחרון להעברת שאלות הבהרה הינו3/7/2025 בשעה 12:00.**

**על המציע מוטלת האחריות לוודא את קבלת פנייתו באמצעות טלפון מס' 0545815963.**

1. **לא תתקבלנה ו/או תאושרנה הצעות שתישלחנה בדואר ו/או שתישלחנה באמצעות מכשיר הפקסימיליה ו/או בכל דרך אחרת שאיננה ו/או שתימסרנה לאחר המועד והזמן האמור לעיל**.

**מידע למציעים שהצעתם התקבלה**

1. מציעים שהצעתם התקבלה, יידרשו להשלים את הליך החתימה על החוזה למתן שירותי התכנון **או** הייעוץ כמקובל בחברה, על כל נספחיו (להלן – "**החוזה**") ובכפוף לשינויים אשר יוכנסו בו, בתוך 7 (שבעה) ימים מהודעת הקבלה על הזכייה ולהעביר את העתקי המסמכים הנוספים הנדרשים להשלמת החוזה, ככל שישנם כאלה.
2. **המציע שיזכה וכל אנשי הצוות מטעמו,** ובכלל זאת יועצי המשנה**, יידרשו לחתום על התחייבות לשמירה על סודיות ועל תצהיר הימנעות מניגוד עניינים כמקובל בחברה.**
3. **לחברה שמורה הזכות להפסיק את עבודתו של מציע שיזכה ו/או להקטין את היקף השירותים, לפי שיקול דעתה הבלעדי ומכל סיבה שהיא, בכל זמן ומבלי שתהיה לו שיזכה כל טענה בעניין וללא תשלום כל סכום שהוא, ובכלל זאת הוצאות שיהיו לו.**
4. ניגוד עניינים

**המציע מתחייב כי הוא וכל מי מטעמו יעמדו בכל התנאים בדבר היעדר ניגוד עניינים אשר יפורטו בחוזה ויחתום על ההצהרה המצורפת למסמכי הזמנה זו / חוזה ההתקשרות בנוסח המקובל בחברה ביחס להתקשרויות מול יועצים חיצוניים ועל פי כל דין.**

**מובהר כי תחילת העסקת המתכנן כרוכה במילוי וקבלת חוות דעת יועמ"ש החברה בהתאם לשאלון לאיתור חשש לניגודי עניינים בהעסקת יועצים חיצוניים ברשומ"ק.**

1. זכויות החברה
   1. **החברה רשאית שלא לקבל הצעה שלא צורפו אליה מלוא הפרטים לעיל כולם או חלקם או שנמצא כי סעיף היעדר ניגוד העניינים לא מתקיים במציע, לרבות מציע שהוכרז כזוכה.**
   2. **מובהר בזאת למען הסר כל ספק, כי החברה אינה מתחייבת לקבל הצעה מסוימת או כל הצעה שהיא הכול לפי שיקול דעתה הבלעדי.**
   3. הזמנה זו אינה בגדר מכרז פומבי או כל הליך מכרזי מחייב אחר ואין לראות בה משום התחייבות כלשהי של החברה להתקשרות עם מי מהמציעים. התקשרות עם מציע כלשהו תעשה בהתאם לנוסח החוזה, שייחתם עם המציע, לאחר ובכפוף קבלת הצעתו ואישור ההצעה על ידי החברה.
   4. **החברה שומרת לעצמה את הזכות לפסול הצעה אשר מצביעה על חוסר הבנה של מהות השירות ו/או תכסיסנות ו/או מחירי היצף.**
   5. **החברה רשאית להחליט, על פי שיקול דעתה המוחלט, על הוספה ו/או הפחתה ו/או אי הזמנה של חלק מהשירותים נשוא הזמנה זו.**
   6. **החברה רשאית לבטל או לדחות הליך הזמנה זה או שלא לקבל הצעה של מי מהמציעים כלל, או אף לבטל את הליך הזמנה זה לקבלת הצעות ולבצע במקומו כל הליך אחר או לפרסם במקומו מכרז פומבי במתכונת זהה או דומה, הכל על פי שיקול דעתה הבלעדי ומכל סיבה שהיא.**
   7. בכפוף להוראות כל דין, החברה מתחייבת שלא לגלות תוכן ההצעה לצד שלישי, זולת ליועצים המועסקים על ידה, אשר גם עליהם תחול חובת הסודיות בכל הנוגע לכתב הזמנה זה.
2. **זכויות יוצרים**

**כל זכויות היוצרים על המסמכים, התכניות, הספרות, התוכנות, היישומים הממוחשבים, וכל חומר אחר אשר יפותחו, ירכשו או יותאמו ע"י המציע לצורך מתן השירותים לחברה, יהיו רכושה, והמציע מתחייב לפעול כדלקמן:**

* 1. המציע לא יהיה רשאי להשתמש במסמכים, בתוכניות, בתוכנות ובכל חומר שהוכן על ידו ו/או על ידי החברה לצרכי מתן השירותים, לצרכיו הפנימיים או לצרכי עבודות אחרות, אלא אם כן קיבל אישור בכתב ומראש החברה.
  2. המציע מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויותיו עפ"י הזמנה זו.
  3. הוגשה תביעה נגד החברה לפיה חומר מסוים כלשהו, אשר החברה תעשה בו שימוש, מפר זכויות יוצרים, מתחייב המציע לשפות את החברה, עם דרישה ראשונה, בגין כל הסכומים שתחויב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.
  4. במידה והמציע משתמש בחומרים של בעלי זכויות אחרים לצורך ביצוע עבודה על פי הזמנה זו ותוכניות העבודה שלו, עליו לקבל היתר לשימוש בחומרים אלו.
  5. אם ההיתר כרוך בתשלום, יבצע זאת המציע על חשבונו.
  6. בתום ההתקשרות או מיד עם דרישה ראשונה של החברה בכתב, יעביר המציע את כל המסמכים, התוכניות, התוכנות, היישומים הממוחשבים וכל חומר שבידו לידי החברה.

**שונות**

1. כל האמור בלשון זכר בהזמנה זו, בלשון נקבה במשמע ולהיפך.
2. על המציע לערוך על חשבונו את כל הבדיקות והבירורים המוקדמים והאחרים הדרושים לו לצורך הצעת הצעתו ועם הגשת ההצעה תראהו החברה כמי שכל העובדות והנסיבות הרלוונטיות ידועות לו ולא תישמע כל טענה מצד המציע בדבר אי ידיעה, הטעיה וכיו"ב.
3. בכל מקרה של אי התאמה בין הוראות הזמנה זו ובין הוראות החוזה אשר ייחתם מול המציע הזוכה – **יגברו הוראות החוזה**.
4. המציע אינו רשאי להמחות זכויותיו ו/או חובותיו לפי הוראות הזמנה זו ו/או הסכם ההתקשרות, במישרין ו/או בעקיפין, ללא קבלת הסכמת החברה בכתב ומראש.
5. סמכות שיפוט מקומית בלעדית תהא לבית המשפט המוסמך בעיר תל אביב בלבד.
6. ביקש מציע לעיין בתוצאות ההליך ו/או בכל מסמך אחר, תהא החברה רשאית לחייבו בכל עלויותיה והוצאותיה עקב היעתרותה לבקשה, ככל ותחליט לעשות כן.

**בכבוד רב ובברכה,**

**החברה הכלכלית רהט (2015) בע"מ**

**נספח א' – טופס פרטי המציע**

תאריך:\_\_\_\_\_\_\_\_\_\_\_\_\_\_\_

**לכבוד   
החברה הכלכלית רהט בע"מ**

א.ג.נ.,

הנדון: **פרטי המציע**

שם המציע/שם התאגיד: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר זיהוי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת רשומה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת הפעילות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר/י טלפון: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_

מספר/י פקס: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_

דוא"ל (חובה): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

התמחות עיקרית: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הסמכות ורישיונות מקצועיים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הסמכות בתקני איכות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מנכ"ל המציע (במידה ותאגיד): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

בעלי תפקידי מפתח במציע:

שם \_\_\_\_\_\_\_\_\_\_\_\_\_\_\_\_ תחום התמחות \_\_\_\_\_\_\_\_\_\_\_\_\_\_\_ ותק \_\_\_\_\_\_\_

שם \_\_\_\_\_\_\_\_\_\_\_\_\_\_\_\_ תחום התמחות \_\_\_\_\_\_\_\_\_\_\_\_\_\_\_ ותק \_\_\_\_\_\_\_

שם \_\_\_\_\_\_\_\_\_\_\_\_\_\_\_\_ תחום התמחות \_\_\_\_\_\_\_\_\_\_\_\_\_\_\_ ותק \_\_\_\_\_\_\_

**נספח ב' – טופס הצעת המציע**

**לכבוד   
החברה הכלכלית רהט בע"מ**

**רהט**

א.ג.נ.,

הנדון: **הליך מס' 7/2025 הזמנה לקבלת הצעות למתן שירותי תכנון מפורט בפרויקט דיור כפרי מוגן בעיר רהט**

**בתשובה לפנייתכם, הנני מגיש בזה את הצעתי, כדלקמן:**

1. **אני מצהיר בזאת כי הבנתי את האמור בהזמנה מס' 7/2025**
2. **(להלן –** ההזמנה**) על כל מסמכיה ונספחיה וכי בהתאם לכך אני מגיש את הצעתי זו.**
3. **אני מסכים לכל האמור בהזמנה, מסמכיה ונספחיה (לרבות האמור בס' "הנחיות להגשת ההצעה" ובס' "תשלומים למתכנן") ומצהיר בזה כי לא יהיו לי כל תביעות או דרישות או טענות לעניין אי הבנה או אי ידיעה של תנאי ההזמנה, על מסמכיה ונספחיה.**
4. **הנני מצהיר כי בידי הידע, המומחיות והניסיון הדרושים לביצוע ההתחייבויות על פי תנאי הזמנה זו.**
5. **הריני מצהיר אנשי צוות אשר מפורטים בהצעה זו הם אלה אשר יבצעו את השירותים באופן אישי ואין אפשרות להחליפם אלא באישור מראש ובכתב של החברה.**
6. **הריני מצהיר כי החברה תהיה רשאית לראיין ולבדוק ולהשתמש בכל שיטה הנראית לה לבדיקת איכות, ניסיון, מקצועיות ואמינות המציע, וכי אני מאשר לחברה לבצע את כל הבדיקות הקשורות והכרוכות בכך.**

**הנני מתחייב כי אגיע לראיון למועד אליו אזומן, ככל שאזומן.**

1. **להלן נתונים על יכולותיי:**
   1. **להלן פירוט ניסיון** המציע **במתן שירותי אדריכלות בניין, בהתאם לקבוע בתנאי הסף:**

|  |  |  |  |
| --- | --- | --- | --- |
|  | **מזמין 1** | **מזמין 2** | **מזמין 3** |
| **המזמין** |  |  |  |
| **תיאור השירותים** |  |  |  |
| **תאריך תחילת מתן השירותים** |  |  |  |
| **איש קשר + פרטי התקשרות ישירה עם איש הקשר** |  |  |  |

* 1. **להלן נתונים ופירוט בדבר יועצי המשנה המיועדים למתן השירותים נשוא ההזמנה:**

|  |  |  |  |  |  |  |
| --- | --- | --- | --- | --- | --- | --- |
|  | **תפקיד** | **שם מלא** | **השכלה** | **מקצוע** | **שנות ניסיון** | **המלצות מצורפות כן/לא** |
| **1** |  |  |  |  |  |  |
| **2** |  |  |  |  |  |  |
| **3** |  |  |  |  |  |  |
| **4** |  |  |  |  |  |  |
| **5** |  |  |  |  |  |  |

1. **הצעתי לשכר טרחה כולל וסופי למתן כל השירותים המבוקשים בהזמנה זו הינה:**

|  |  |  |  |
| --- | --- | --- | --- |
| # | **תיאור** | **יח'** | **סך שכה"ט (בשקלים בלבד), ובתוספת מע"מ** |
| 1 | שירותי תכנון מפורט במסגרת דיור כפרי מוגן ברהט, לרבות העסקת יועצי / מתכנני משנה, כהגדרתם במסמכי ההליך | ₪ | \_\_\_\_\_\_\_\_\_\_ ₪ |

* הצעתי כוללת את כל ההוצאות מכל מין וסוג שהוא כנדרש למתן השירותים הנדרשים במסמכי ההצעה לרבות שרותי משרד, עבודת מזכירות, דואר, הוצאות נסיעה, ביטול זמן, שכ"ט יועצי המשנה וכיו"ב. לא תשולם כל תוספת בגין הוצאות אלו.
* החברה רשאית להפסיק ביצוע השירותים על ידי המתכנן ו/או להקטין את היקפי השירותים בכל שלב שהוא לפי שיקול דעתה הבלעדי וכי לא תהיינה לי כל טענות בקשר לכך**.**

1. **הצעתי זו הינה בלתי חוזרת ואינה ניתנת לביטול, שינוי או תיקון ועומדת בתוקפה ומחייבת לתקופה שלא תפחת מאשר 30 (שלושים) יום מהמועד האחרון להגשת הצעות כאמור בהליך הזמנה זה.**

**חתימת המציע: \_\_\_\_\_\_\_\_\_\_\_\_\_\_\_**

**שם החותם: \_\_\_\_\_\_\_\_\_\_\_\_\_\_\_\_\_**

**תפקיד: \_\_\_\_\_\_\_\_\_\_\_\_\_\_\_\_\_\_\_\_**

**תאריך: \_\_\_\_\_\_\_\_\_\_\_\_\_\_\_\_\_\_\_\_**

**נספח ג' – מפרט השירותים ואבני הדרך לתשלום התמורה**

**נספח ד' – מצגת הפרויקט ופרוגרמה ראשונית**

**מסמך ב' – נוסח חוזה למתן שירותי תכנון**

**חוזה למתן שירותי תכנון מס' *\_\_\_\_\_\_\_\_\_\_\_***

**שנערך ונחתם ברהט ביום \_\_\_ לחודש \_\_\_\_\_\_ שנת \_\_\_\_\_**

**בין**

**החברה הכלכלית רהט בע"מ ח.פ. 51-551743-1**

באמצעות מורשי החתימה כדין:

מר \_\_\_\_\_\_\_\_\_\_\_\_\_ ת.ז \_\_\_\_\_\_\_\_\_\_

מר \_\_\_\_\_\_\_\_\_\_\_\_\_ ת.ז \_\_\_\_\_\_\_\_\_\_

(להלן: "**החברה**" או **"המזמין"**)

**מצד אחד**

**לבין**

\_\_\_\_\_\_\_\_\_\_\_\_\_\_\_\_\_\_\_\_\_\_\_ ח.פ/ע.מ \_\_\_\_\_\_\_\_\_\_\_\_\_\_\_

כתובת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טל': \_\_\_\_\_\_\_\_\_\_\_\_; פקס': \_\_\_\_\_\_\_\_\_\_\_\_\_\_\_

דוא"ל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**המתכנן**")

**מצד שני**

**הואיל** והחברה הינה תאגיד עירוני, כמשמעותו בפקודת העיריות, המצויה בבעלותה ובשליטתה המלאה של עיריית רהט (להלן: "**העירייה**") ומשמשת זרועה הארוכה בביצוע תפקידיה;

**והואיל** וברצון החברה למסור למתכנן את שירותי **תכנון מפורט** (להלן: "**השירותים**") בפרויקט **דיור כפרי מוגן ברהט (נחל גרר)** (להלן – "**הפרויקט**") בהתאם להצעת המחיר המצ"ב **כנספח ב'** להסכם זה;

**והואיל** והמתכנן מצהיר כי הינו בעל המומחיות, הניסיון המקצועי, הידע וכח האדם המתאים לשם מתן השירותים נשוא הסכם זה וכי הינו מסכים לקבל על עצמו את מתן השירותים;

**והואיל** וברצון הצדדים להסדיר את היחסים ביניהם בכל הנוגע למתן השירותים על ידי המתכנן כאמור בהוראות הסכם זה.

**לפיכך הוסכם, הותנה והוצהר בין הצדדים כדלקמן:**

1. **דין המבוא להסכם והנספחים**

המבוא להסכם זה ונספחיו – המצורפים, המוזכרים ו/או שיצורפו בעתיד בהסכמת הצדדים – הם חלק בלתי נפרד ממנו.

1. **פרשנות, הגדרות ונספחים**

|  |  |
| --- | --- |
| **אתר** | מקום/מקומות ביצוע העבודות. |
| **המהנדס** | מהנדס החברה או כל מהנדס אחר שהוסמך ע"י מהנדס החברה לעניין הסכם זה או כל חלק ממנו, ו/או כל מי שהוסמך ע"י המהנדס לצורך הסכם זה. |
| **מנהל הפרויקט** | מי שמונה ע"י החברה לשמש כמנהל הפרויקט/המפקח על העבודות המבוצעות באתר, כולן או חלקן. |
| **הקבלן** | מי שנמסר לו ביצוע העבודות, או כל חלק מהן, לרבות נציגי הקבלן, יורשיו/הם ומורשיו/הם, לרבות כל קבלן משנה הפועלים עבור ו/או בשירות הקבלן בביצוע העבודות, כולן או מקצתן. |
| **ההסכם** | הסכם זה, על נספחיו, וכל מסמך, מכל מין וסוג שהוא, שיצורף, בהסכמת הצדדים, בכתב, להסכם זה בעתיד. |
| **השירותים** | כלל השירותים המפורטים **בנספח ג'** להסכם וכן כל מטלה אחרת הקשורה ו/או הדרושה למתן השירותים על ידי המתכנן. |
| **התמורה** | הגמול אשר ישולם למתכנן בכפוף להוראות הסכם זה. |

1. **להלן נספחי הסכם זה, המהווים חלק בלתי נפרד ממנו:**
   1. **נספח א'** אישור קיום ביטוחי המתכנן.
   2. **נספח ב'** הצעת המחיר של המתכנן.
   3. **נספח ג'** פירוט השירותים והתמורה.
   4. **נספח ד'** נוהל הגשת חשבונות מתכננים.
   5. **נספח ה'** תנאים כלליים לחוזה תכנון (במידה וצורפו).
   6. **נספח ו'** התחייבות לשמירה על סודיות.
   7. **נספח ז'** תצהיר הימנעות מניגוד עניינים.

האמור בנספחים הקיימים וכאלו שיצורפו בעתיד, ישלים את האמור בהוראות הסכם זה.

בכל מקרה של סתירה או אי התאמה בין הוראות הסכם זה לבין האמור בנספחים, יגבר האמור בהסכם אלא אם כן נקבע מפורשות אחרת, בכתב ובחתימת הצדדים.

1. **הצהרות והתחייבויות המתכנן**

המתכנן מצהיר ומתחייב בזה כדלקמן:

* 1. כי יש לו המומחיות, הניסיון, ההכשרה, ההסמכה והאישורים הנדרשים למתן השירותים בהתאם לתנאי הסכם זה ועל פי דין, ובכלל זה כי הוא מחזיק וימשיך להחזיק בתוקף, כל עוד הסכם זה בתוקף, באישורים הנדרשים בהסכם זה ו/או על פי דין.
  2. כי השירותים יינתנו על ידו בכל היקף שעות נדרש לצורך ביצוע מלא של השירותים. מובהר כי אין באמור לעיל, כדי לחייב את החברה להזמין מהמתכנן שירותים בהיקף מינימאלי כלשהו.
  3. כי בדק בקפדנות את כל התנאים, ההתניות והדרישות המפורטים בהסכם זה על כל נספחיו.
  4. כי הוא מכיר ויודע מהן הוראות הדין הרלוונטיות לקיום הסכם זה ומתן השירותים לפיו והוא מתחייב לבצע את השירותים נשוא הסכם זה בנאמנות, ביעילות, לפי מיטב כללי המקצוע וברמה מקצועית הגבוהה ביותר, תוך השקעת כל האמצעים הדרושים לביצוע ההסכם, הוראות החברה והוראות הדין.
  5. כי הוא מתחייב להחזיק, בכל עת, ולהציג לחברה על פי דרישתה, את כל הרישיונות והאישורים הדרושים על פי דין, לביצוע השירותים. המתכנן מצהיר כי הוא בעל הסמכה כדין, במקום שבו קיימת ו/או נדרשת תעודה או הסמכה על פי דין, בקשר למתן השירותים על פי הסכם זה.
  6. **כי בדק, בחן ומצא כי התמורה על פי הסכם זה הינה תמורה מלאה והוגנת לשם ביצוע כל התחייבויותיו על פי הסכם זה ועל פי דין.**

**מוסכם על הצדדים כי המתכנן לא יעלה טענות ו/או תביעות ו/או דרישות בעניין זה, לרבות, דרישה לתוספת תשלום הנובעים מאי בדיקה או מטעות בהערכה של היקף השירותים אשר יינתנו על ידו וכיו"ב.**

* 1. המתכנן מתחייב להודיע לחברה, וללא כל דיחוי, על כל עניין הקשור בפעילותו, אשר לגביהם יש לו או עלול להיות לו עניין אישי ו/או ניגוד עניינים עם החברה ו/או העירייה, ומתחייב לא לקבל מתנות ו/או כל הטבה אחרת מכל לקוח, קבלן או אדם אחר העובד עם החברה ו/או העירייה.
  2. המתכנן מתחייב כי השירותים יינתנו על ידו באופן אישי והוא אינו רשאי לבצע את העבודה באמצעות קבלני משנה, אלא אם קיבל לכך את אישור החברה **מראש ובכתב**. כך או אחרת, העסקת קבלני משנה לא תשחרר את המתכנן מאחריותו על פי הסכם זה ועל פי דין.
  3. כי הוא מתחייב לקיים את כל הוראות הביטחון והבטיחות של החברה ו/או העירייה ולהישמע לכל הוראות ממונה בטיחות מטעם החברה ו/או לכל הוראות מנהל הפרויקט.
  4. כי אין במתן השירותים לחברה משום ניגוד עניינים כלשהו להתחייבות למתן שירות או ייצוג לקוח אחר שהינו קשור בהם. בהתאם, המתכנן מתחייב לעמוד בדרישות נוהל לבדיקה ולמניעת חשש לניגוד עניינים בהעסקת יועצים חיצוניים ברשויות המקומיות (חוזר מנכ"ל מ. הפנים 2/2011) **או** בדרישות נוהל מניעת ניגוד עניינים של החברה. מורשי החתימה אצל המתכנן ימלאו שאלון איתור חשש לניגוד עניינים כמקובל בחברה ובהתאם להנחיותיה. **מובהר בזה מפורשות כי העסקת המתכנן וההתקשרות עמו כפופים לעמידה בנהלים המקובלים בחברה בעניין ניגודי עניינים.**

1. **עבודת המתכנן**
   1. המתכנן יבסס את תכנון העבודות אשר יימסרו לו לתכנון על ידי החברה על פי הנתונים, קווי היסוד, ההנחיות, המסגרת התקציבית ו/או הוראות אחרות אשר יימסרו לו, בכתב, על ידי המהנדס.
   2. החברה, באמצעות המהנדס, רשאית להוסיף ו/או לשנות את הנחיות התכנון בהתאם לצורך, לרבות בשל שינויים תקציביים, ובלבד שכל הוספה או שינוי יימסרו למתכנן בכתב.
   3. המתכנן מתחייב בזה למלא אחר ההנחיות באופן קפדני ומדויק ולא לשנות ו/או להוסיף עליהן. מקום בו לדעת המתכנן קיימת אי בהירות, ליקוי מקצועי או עשויים להיווצר סתירות בין ההנחיות ובין התוצאה התכנונית הרצויה, יפנה בהקדם את תשומת ליבו של המהנדס, בכתב, ויפעל בהתאם להנחיות המהנדס בקשר לכך.
   4. מתן השירותים על ידי המתכנן ייתכן ויכללו שיתוף פעולה, לפי הצורך ו/או בהתאם לדרישות המהנדס, עם עיריית רהט, תאגיד המים, מוסדות אחרים, רשויות התכנון וכן ביצוע פעולות בין מומחים ויועצים מקצועיים כולל ישיבות, התייעצויות, בירורים, תיאום תכניות וכו'.
   5. המתכנן יהא אחראי להמצאת כל מסמך, תכנית, תקנות, חישובים, אישורים וכיו"ב וכן כל חומר נוסף שיידרש לשם טיפול בעבודת המתכנן.
   6. המתכנן יהא אחראי לעריכת עדכונים, תיקונים ושינויים בתוכנית, בפרוגראמה וכן ביתר המסמכים, בכל שלב של עבודות התכנון, כפי שיידרש ע"י מנהל הפרויקט ו/או רשויות התכנון.
   7. המתכנן מתחייב להשתתף בכל הישיבות הרלוונטיות לביצוע העבודות שיזומנו על ידי החברה ו/או מנהל הפרויקט.
   8. המתכנן ידווח למהנדס החברה מדי חודש, או מדי תקופה אחרת שתיקבע על ידי המהנדס, במקום ובאופן שיידרש על ידי המהנדס, בדבר התקדמות מתן השירותים על ידו והמהנדס יהיה רשאי לעיין בתוכניות ובשאר המסמכים כדי לעמוד על אופן התקדמות העבודות.

המתכנן ימציא את המסמכים, התוכניות וההסברים לעיונו וידיעתו של המהנדס.

* 1. המתכנן מתחייב להגיש לחברה לאישור אומדן ביצוע העבודות אשר נמסרות לו לתכנון, כקבצי PDF ו-SKN תקינים וקריאים וזאת על גבי מדיה מגנטית בהתאם להוראות החברה.
  2. פיקוח עליון על ידי המתכנן על ביצוע התכניות יעשה על ידי ביקורים באתר/י ביצוע העבודות, בזמן ביצוען ובמועדים התואמים את התקדמות ביצוע העבודות ו/או לפי דרישת מנהל הפרויקט.
  3. **"פיקוח עליון"** משמעו, בין היתר:
     1. בקורת על ביצוע העבודות בהתאם לתכניות העבודה והמפרטים.
     2. ייעוץ והדרכה באתר/י ביצוע העבודות.
     3. תוספת פרטים או שינויים בתכניות העבודה, במידת הצורך.
     4. ביקורת על טיב העבודה והחומרים (למעט ביקורת מיקום וגבהים ובדיקות מעבדה).
     5. ברור פרטי החוזה לביצוע העבודות, המפרטים והתכניות מול המפקח והקבלן.
     6. השתתפות בהליכי מסירת העבודות לחברה ו/או לעירייה.
  4. בכל ביקור באתר/ים יגיש המתכנן למנהל דו"ח בכתב. בדו"ח יציין המתכנן את התרשמותו ואת הערותיו לגבי ביצוע העבודות נשוא תכנונו באתר. דו"חות כאמור יוגשו על ידי המתכנן עבור כל ביקור בנפרד. **הגשת דוחו"ת ביקורת כאמור הינה תנאי לתשלום יתרת התמורה למתכנן בגין עבודות פיקוח עליון**.
  5. מובהר מפורשות, כי המתכנן לא יהא זכאי לכל תוספת תמורה בגין השירותים הנזכרים בסעיף זה מעבר לתמורה כהגדרתה בהוראות **נספח ג'** להסכם זה.
  6. המתכנן מתחייב לשמור עותק מתוכניות הביצוע עד לאחר סיום ביצוע העבודות ומסירתן לחברה ו/או לעירייה.
  7. החברה רשאית להזמין מהמתכנן את תכנונן של כל שלבי העבודות המפורטות ו/או חלק מהן ו/או עבודות נוספות להן, לפי שיקול דעתה הבלעדי.

לא בצע המתכנן חלק כלשהו מעבודות התכנון המפורטות **בנספח ג'** להסכם זה או בהצעת המחיר המצ"ב **כנספח ב'** להסכם זה, תנכה החברה מהתמורה כאמור בהסכם זה סך כספי יחסי, אשר לדעת מהנדס החברה משקף את עלותן של עבודות המתכנן אשר לא בוצעו ו/או בוצעו בחלקן. בכל מקרה של מחלוקת בכל הנוגע לסך הניכוי כאמור בסעיף זה, תובא המחלוקת כאמור להכרעתו של מנכ"ל החברה.

1. **לוח זמנים**
   1. המתכנן יתחיל במתן השירותים נשוא חוזה זה עם קבלת הנחיית המהנדס או מי מטעמו.
   2. על פי דרישת החברה ו/או מנהל הפרויקט ו/או המהנדס, יציג המתכנן לוחות זמנים לביצוע העבודות אשר בתחום אחריותו על פי הסכם זה.
   3. המתכנן מתחייב לבצע כל שלב משלבי העבודות במועדו ולהקפיד על דבקות בלוח הזמנים ולא לסטות ממנו. **מובהר, כי עמידה בלוחות זמנים הינה אחד מתנאיו העיקריים והיסודיים של ההסכם ואלמלא התחייבותו של המתכנן בדבר עמידה בלוח זמנים לא היתה מתקשרת החברה בהסכם זה.**
   4. עיכוב בהשלמת שלבי התכנון
      1. נגרם עיכוב בביצוע שלב משלבי התכנון על ידי המתכנן ואותו שלב לא הסתיים במועדו, בנסיבות שלמתכנן לא הייתה שליטה עליהן ו/או מחמת כח עליון, והדבר אושר ע"י המהנדס, רשאי המהנדס לדחות את מועדי הביצוע או השלבים שנדחו מחמת כך לתקופה שתקבע ע"י המהנדס ואשר לא תפחת מאותו פרק זמן שלא ניתן היה לנצלו מחמת העיכוב דלעיל.

עיכוב מסיבות אישיות של המתכנן לא יחשב כנסיבה שלמתכנן לא הייתה שליטה עליה במשמעות סעיף זה ובמקרה זה שומרת לעצמה החברה את הזכות לנכות מהתמורה 5% (חמישה אחוזים) מגובה שכר הטרחה לאותו שלב בו פיגר המתכנן בלוחות הזמנים כפיצוי מוסכם ומוערך מראש.

* + 1. מקום בו המתכנן לא החל בביצוע העבודה או לא סיימה, או את השלב שהיה עליו לבצע באותה עת, או שקצב ההתקדמות לא הניח את דעת המהנדס וקיים חשש כי קצב התקדמות ביצוע העבודות על ידי המתכנן לא יביא לסיום ביצוע העבודות כולן או אותו שלב שיעמוד לביצוע במועדו, יתרה המהנדס על כך, בכתב.
    2. אם תוך 7 (שבעה) ימים או כל תקופה אחרת אשר תיקבע לשם כך על ידי המהנדס לא יחול שינוי בקצב התקדמות מתן השירותים על ידי המתכנן, תהא החברה רשאית לבטל הסכם זה ע"י מתן הודעה על כוונתה להביא הסכם זה לידי ביטול בת 21 (עשרים ואחת) יום, מראש ובכתב.
    3. עם ביטול ההסכם ע"י מתן הודעה כאמור לא יהיה המתכנן זכאי לכל תשלום ופיצוי, למעט תשלום התמורה בגין עבודה שבוצעה על ידו עד לאותו שלב בהתאם לאבני הדרך לתשלום התמורה / להצעת המחיר של המתכנן.

במידה וכתוצאה מעיכוב זה ביטל ההסכם על ידי החברה עקב כך, נגרמו לחברה הוצאות כספיות נוספות בפועל, רשאית החברה לקזז ולנכות את סך הוצאותיה מתשלומים שהייתה אמורה להעביר למתכנן, לרבות בגין התחייבויות שלא במסגרת הסכם זה.

* + 1. למען הסר הספק מובהר, כי המעבר משלב לשלב של ביצוע עבודות התכנון מותנה באישור ובהנחיה כתובה של המנהל או החברה.
  1. הפסקת התכנון
     1. הסכם זה על נספחיו מהווה הסכם מסגרת, אולם החברה שומרת לעצמה את הזכות להפסיק או לשנות את היקף התכנון, בכל שלב משלבי התכנון, ללא תשלום נוסף וללא פיצוי. הגדלת היקף התכנון תזכה את המתכנן בהגדלת התמורה בהתאם וזאת על דרך של הסכמת הצדדים לתוספת התמורה אשר תשולם על ידי החברה בגין הגדלת היקף התכנון.
     2. מובהר, כי הפסקת התכנון ע"י החברה בכל עת לא תהווה הפרת הסכם אלא תיחשב כאילו היקף עבודת התכנון שבגינה התקשרו הצדדים הצטמצמה כדי אותו שלב שבוצע בפועל.
     3. המתכנן לא יהיה זכאי לכל פיצוי בגין הפסקת מתן השירותים על ידו, למעט תשלום שכרו בעד שירותים שניתנו על ידו **בפועל** בלבד וזאת בכפוף להעמדת כל התוכניות והמסמכים שבוצעו על ידו לרשות החברה.

1. **התמורה**
   1. בתמורה למתן השירותים במלואם ולקיום מלוא התחייבויותיו כלפי החברה, יהא המתכנן זכאי לשכר טרחה בהתאם להצעת המחיר המצ"ב **כנספח ב'** להסכם זה ולפי הוראות **נספח ג'** המצ"ב להסכם זה (להלן: "**התמורה**").
   2. **לא תשולם כל התייקרות מכל סוג ומין שהוא במסגרת חוזה זה**.
   3. לכל התשלומים יתווסף מס ערך מוסף כחוק.
   4. שילמה החברה למתכנן סכומים ביתר, יקוזז הסכום ששולם כאמור מהתשלום הבא אחריו.

בכל מקרה בו שכר טרחתו של המתכנן, כולו או חלקו, שולם על ידי צד ג' ו/או כל גורם אחר, מתחייב המתכנן להשיב לחברה כל סכום ששילמה לו החברה בגין מתן השירותים נשוא הסכם זה.

* 1. המתכנן יגיש לחברה ח-ן לאישור באמצעות מנהל הפרויקט ויצרף לכל חשבון, כתנאי לבדיקתו, עותק הזמנת עבודה חתומה אשר הוצאה לו על ידי החברה וכן פירוט שירותים חלקיים שניתנו על ידו בהתאם לאבני הדרך לתשלום התמורה.

חשבון שיוגש לחברה שלא לפי הדרישות יוחזר למתכנן בדואר.

* 1. חשבונות המתכנן ישולמו על ידי החברה, כפוף לאישורם, בתנאי תשלום **שוטף + 45** יום. תנאי התשלום יעודכנו על ידי החברה, מעת לעת, בהתאם להוראות הדין הרלוונטיות, לרבות בהתאם להוראות חוק מוסר תשלומים לספקים, התשע"ז-2017.
  2. **מוסכם בין הצדדים מפורשות כי שכר הטרחה, כאמור לעיל, כולל בתוכו את כל ההוצאות, מכל מין וסוג שהוא, של המתכנן, למעט הוצאות בגין צילומים והעתקות, וכי המתכנן לא יהא זכאי לכל תשלום נוסף כלשהו בגין ביצוע התחייבויותיו על פי חוזה זה מעבר לתשלומים המפורטים בו מפורשות**.
  3. כל עבודה שתבוצע ע"י המתכנן שלא במסגרת מתן השירותים נשוא הסכם זה, כולה או מקצתה, או כל עבודה אחרת שלא הוזמנה ע"י החברה מאת המתכנן, במפורש ובכתב, לא תזכה את המתכנן בכל תשלום שהוא והוא לא יהיה רשאי לתבוע מהחברה ו/או מהעירייה כל תשלום בגין כך וזאת גם במקרה בו החברה ו/או העירייה עשו שימוש כלשהו בתוצרי עבודת המתכנן.
  4. המתכנן מצהיר מפורשות, כי בחתימתו על הסכם זה, יהיה זכאי רק לתמורה הנקובה בהסכם ובנספחיו ולא יהא זכאי לכל תוספת שכר ו/או כל תשלום אחר, מכל מין וסוג, בגין עבודה, מכל מין וסוג שהוא, שלא נכללה בהוראות הסכם זה מפורשות ו/או בכפוף להוראותיו.

1. **שינויים בפרויקט לאחר השלמתו**
   1. החברה רשאית להכניס בפרויקט, בין לאחר השלמתו ובין בעיצומן של ביצוע העבודות, שינויים ו/או הוספות המהווים שינוי האופי או הצורה של העבודות (להלן: **"השינויים"**) וזאת באמצעות משלוח הודעה למתכנן על כך. היה ברצון המתכנן לבצע את עבודות התכנון הכרוכות בשינויים כאמור, עליו להודיע על כך בכתב לחברה תוך 14 (ארבעה עשר) יום מיום קבלת הודעת השינויים כאמור.
   2. הודיע המתכנן כי ברצונו לבצע את עבודות התכנון הכרוכות בשינויים כאמור, ייקבעו תנאי ביצוע עבודות התכנון ומתן השירותים על ידי המתכנן על דרך של משא ומתן בין הצדדים. שכר המתכנן עבור עבודות התכנון הכרוכות בשינויים לא יעלה על התעריף שהוסכם בין הצדדים בניכוי 20% (עשרים אחוזים).
2. **תקופת ההתקשרות**
   1. תוקף הסכם זה הינו ממועד חתימתו של המתכנן ועד להשלמת ביצוע העבודות (להלן: **"תקופת ההתקשרות"**). על אף האמור לעיל, תהא החברה רשאית לסיים חוזה זה בהודעה בכתב של 30 (שלושים) יום מראש וזאת מכל סיבה שהיא, לרבות בשל שיקולי תקציב ו/או הנחיות עיריית רהט ו/או כל גורם רלוונטי אחר ביחס לפרויקט.

נתנה החברה הודעה כאמור יהא המתכנן זכאי לשכר טרחה בגין עבודות התכנון שבוצעו על-ידו עד בפועל עד למתן ההודעה כאמור. החברה תהא רשאית לקזז ולנכות מהתמורה כל סכום המגיע לה מאת המתכנן לפי חוזה זה או כל חוזה/הזמנה אחרת.

* 1. מוסכם בין הצדדים כי בכל מקרה בו הסתיים או בוטל חוזה זה, מכל סיבה שהיא, יעביר המתכנן לחברה וכן לכל מי שהחברה תורה לו לעשות כן כל מסמך או חומר שנמסר לו, בין על ידי החברה ובין על ידי כל גורם אחר ביחס לפרויקט, וכן כל חומר או מסמך או תכנית שהוכנו על ידו במסגרת חוזה זה.
  2. אם המתכנן חו"ח נפטר, פשט רגל (כינוס נכסים במקרה של תאגיד), מונה לו מפרק או נעשה בלתי כשיר לפעולה משפטית, ייחשב הדבר כאילו החוזה בוטל כאמור בהוראות סעיף זה.

1. **בטיחות**

על המתכנן יחולו כל החוקים, התקנות וההוראות החלות בדין בנושא בטיחות לרבות בטיחות בעבודה. כמו כן מתחייב המתכנן למלא אחר כל הוראות חוק ארגון הפיקוח על העבודה, התשי"ד – 1954 והתקנות שהותקנו מכוחו לרבות תקנות ארגון הפיקוח על העבודה (מסירת מידע והדרכת עובדים), התשנ"ט – 1999 וכן כל חוק או תקנה שיבואו במקומם.

1. **אי קיום יחסי עבודה**

מוסכם בזה מפורשות וכתנאי יסודי להסכם זה, כי על אף העובדה שהמתכנן פועל מטעם החברה, הרי שבכל הקשור למערכת היחסים בין החברה למתכנן יחשב המתכנן כקבלן עצמאי והוא מתחייב לשאת בכל המסים, ההוצאות והתשלומים הכרוכים במתן השירותים, לרבות תשלומי מס הכנסה, ביטוח לאומי, הפרשות סוציאליות, שכר וכיו"ב לעובדים המועסקים על ידו ו/או מטעמו.

במידה וצד ג' כל שהוא ו/או מי מעובדיו של המתכנן יתבע את החברה בהקשר של קיום יחסי עבודה בינו ובין החברה, מתחייב המתכנן לשפות את החברה שיפוי מלא בגין כל ההוצאות והתשלומים שיושתו עליה ו/או שהוציאה בעין וזאת תוך 7 (שבעה) ימים מקבלת דרישה.

1. **אחריות מקצועית, טיב ביצוע וביטוח** 
   1. המתכנן מתחייב להעניק לחברה את השירותים נשוא הסכם זה ולבצע את עבודות התכנון בתוך כך בנאמנות וברמה מקצועית מעולה והוא האחראי לטיב העבודה שהוכנה על ידו.
   2. המתכנן מצהיר כי יש לו היכולת, הידע, המיומנות, הניסיון, הכישורים המקצועיים והטכניים למתן השירותים נשוא הסכם זה וביצוע עבודות התכנון.
   3. אחריות המתכנן
      1. מוסכם בין הצדדים כי האחריות הבלעדית עבור שירותי התכנון תחול על המתכנן בלבד ולפיכך אישוריה של החברה ו/או העירייה את התוכניות ו/או המסמכים האחרים (לרבות אומדן ביצוע העבודות) הקשורים בייעוץ ו/או בתכנון, אשר הוכנו על ידי המתכנן על פי חוזה זה, לא ישחררוהו מאחריות מקצועית מלאה ואין בכך כדי להטיל על החברה ו/או העירייה ו/או מי מטעמן אחריות כלשהי לטיב ו/או לכשרות ו/או לאיכות שירותי הייעוץ ו/או התוכניות ו/או מסמכים, כאמור.
      2. המתכנן יהיה אחראי על פי דין אחריות מקצועית מלאה לכל פעולה ו/או מחדל שייעשו ו/או יינקטו במסגרת ביצוע עבודות התכנון על ידו, לרבות כל הצעה, תכנית, שרטוט, תשריט, חוות דעת וכל מסמך שיוצגו ו/או יוכנו על ידי המתכנן ו/או לפי הוראותיו ולרבות הפיקוח העליון שיבוצע על ידי המתכנן.
      3. אישרו הגורמים המנויים בסעיף ‎12.3.1 לעיל ו/או מי מטעמם תכניות או מסמכים או אומדנים כאמור לעיל ו/או כל מסמכים ו/או תכניות אחרים הדרושים או הקשורים במתן השירותים ואשר הוכנו על ידי המתכנן בהתאם לחוזה זה, או שהוא נדרש להכינם בהתאם לחוזה זה, לא ישחררו אישורים כאמור את המתכנן מאחריותו המקצועית המלאה, ואין בהם כדי להטיל על אותם גורמים אחריות כלשהי לטיב התכניות ו/או המסמכים כאמור.
   4. אין באישור תשלום כלשהו כדי לפטור את המתכנן מאיזו אחריות בקשר לעבודות התכנון ומתן השירותים על ידו וכן אין בתשלום האמור כדי להוכיח דבר לעניין טיב הביצוע או איכות העבודות.
   5. המתכנן מתחייב לשפות ולפצות באופן מלא את החברה ו/או את העירייה, על כל נזק שייגרם להן ועל כל סכום בו יחויבו **בפועל** כלפי כל גורם שהוא עקב פיגור ו/או עיכוב ו/או איחור בביצוע העבודות שייגרם כתוצאה מאי עמידת המתכנן ו/או מי מטעמו במועדים ובלבד שפיגורים ו/או עיכובים ו/או איחורים אלו לא נגרמו מטעמים הקשורים ברשויות השונות ו/או בחברה ו/או בעירייה.
   6. הפר המתכנן אחת או יותר מההתחייבויות האמורות בחוזה זה יהיה חייב לשלם לחברה פיצויים בעד הנזקים וההפסדים שנגרמו לה **בפועל** כתוצאה מהפרה כאמור ומבלי לגרוע מהאמור לעיל, תהא החברה רשאית להפעיל כנגד המתכנן כל סעד משפטי אחר, לרבות צו מניעה, צו עשה וכל סעד זמני אחר על פי דין.

* 1. המתכנן יהיה אחראי על פי דין לכל נזק ו/או הפסד ו/או הוצאה שיגרמו לחברה ו/או לעירייה ו/או לצד שלישי בגין שירותי התכנון ו/או הייעוץ ו/או עקב כך שנשוא הייעוץ ו/או התכנון, בשלמותו אן בחלקו, אינו משמש בצורה הולמת את המטרות שלשמן תוכנן ו/או עקב מעשה, מחדל, טעות או השמטה, של המתכנן ו/או כל מי שפועל מטעמו, תוך כדי מתן השירותים או בקשר אליהם. אחריות המתכנן כאמור בהוראות סעיף זה תהא בכפוף להוראות סעיף ‎12.10 להלן.
  2. מבלי מהאמור לעיל, המתכנן אחראי כלפי החברה ו/או כלפי כל מי שפועל מטעמו ו/או כלפי צד שלישי כלשהו, לכל נזק לגוף או לרכוש או אובדן או נזק אחר מכל סוג שהוא שיגרם להם או לרכושם כתוצאה ו/או במהלך מתן השירותים, עקב מעשה או מחדל או טעות או השמטה של המתכנן או מי מטעמו.

אחריות המתכנן כאמור בהוראות סעיף זה תהא בתנאי כי ניתנה למתכנן הודעה בדבר דרישה ו/או תביעה ו/או טענה כאמור, בתנאי כי ניתנה למתכנן ההזדמנות להתגונן מפני תביעה ו/או דרישה ו/או טענה כאמור ועל פי פס"ד חלוט.

* 1. המתכנן פוטר את החברה ו/או העירייה ו/או עובדיהן ו/או כל אדם אחר מטעמן מכל אחריות על פי דין לכל אובדן או נזק הנמצא באחריות המתכנן כאמור לעיל ו/או על פי דין.
  2. המתכנן מתחייב לשפות ולפצות את החברה ו/או העירייה על כל נזק שיגרם להן ו/או כל דרישה ו/או תביעה שתוגש נגדן, לרבות, הוצאות משפטיות ואחרות בקשר לכך וזאת על פי פסק דין חלוט של ערכאה שיפוטית מוסמכת. החברה תודיע למתכנן על נזק, דרישה ו/או תביעה כאמור ותאפשר לו להתגונן מפניה בשמו ובשם החברה ו/או העירייה, לפי העניין, על חשבונו.
  3. נשאו החברה ו/או העירייה בתשלום ו/או הוצאה ו/או נזק ו/או הפסד שנגרמו להן ו/או לרכושן ו/או לצד שלישי, לרבות המתכנן ועובדיו, בגין ו/או עקב ו/או כתוצאה ממתן השירותים, יהיה על המתכנן להשיב למי מהם, באופן מידי, כל תשלום ו/או הוצאה, כאמור, ולשפותם על כל הנזקים ו/או ההפסדים כאמור לעיל.
  4. החברה תהא רשאית לקזז מן התשלומים אשר המתכנן זכאי להם מכוח הסכם זה ו/או מכל תשלום אחר המגיע לו מאת החברה סכומים אשר נתבעים ממנה על ידי צד שלישי כלשהו בגין מעשה או מחדל שהם באחריותו של המתכנן כאמור לעיל ו/או בגין נזקים שנגרמו לחברה מחמת מעשה או מחדל שהם באחריותו של המתכנן כאמור לעיל.
  5. מבלי לגרוע מהתחייבויות המתכנן על פי חוזה זה ומאחריותו לנזקים להם הוא אחראי בהתאם לסעיפים ‎12.3 ו–‎12.7 לעיל, ומבלי לגרוע מהוראות כל דין, מתחייב המתכנן לערוך על חשבונו את הביטוחים המפורטים **בנספח א'** המצ"ב, אשר יהיו בתוקף כל תקופת תוקפו של חוזה זה.
  6. בפוליסות יכללו התנאים הבאים:
     1. "**המבוטח**" יהיה המתכנן, החברה והעירייה וכל עובד ו/או שלוח של הנ"ל.
     2. ביטול זכות השיבוב כלפי החברה והעירייה.
     3. סעיף אחריות צולבת.
     4. סעיף הקובע שביטול הביטוח או אי חידושו יעשו בהודעה מוקדמת תימסר לחברה במכתב רשום 60 יום לפחות לפני מועד הביטול או אי חידוש הביטוח.
  7. להבטחת התחייבותו של המתכנן לביצוע הביטוחים דלעיל ימציא המתכנן לחברה וכתנאי למתן השירותים על ידו, אישור על קיום ביטוחים מקורי, בנוסח המצ"ב **כנספח א'**, כשהוא חתום על ידי חברת ביטוח מורשית בישראל.

תנאי מתלה לחתימה על ההסכם הינו קבלת האישור על קיום ביטוחים כנדרש בחברה.

* 1. היה והמתכנן לא יבצע את הביטוחים אשר עליו לבצע בהתאם לסעיף ‎12.13 לעיל, כולם או חלקם, הרי מבלי להטיל על החברה חבות כלשהי בקשר לכך, תהא החברה רשאית לבצע את הביטוחים, כולם או חלקם, תחתיו, לשלם את דמי הביטוח, לרבות הפרמיות השוטפות, ולנכותם מכל תשלום המגיע למתכנן ו/או לגבותם בכל דרך חוקית אחרת, כל זאת בתוספת 10% (עשרה אחוזים) הוצאות תקורה.

1. **הפסקת החוזה**
   1. החברה רשאית, על פי שיקול דעתה המוחלט, בכל עת ומכל סיבה שהיא, לסיים את הסכם זה בהודעה מוקדמת בכתב בת 30 (שלושים) יום (להלן: "**תקופת ההודעה המוקדמת**").
   2. מוסכם כי המתכנן יספק את שירותיו לחברה במהלך תקופת ההודעה המוקדמת.
   3. על אף האמור בסעיף ‎13.2 לעיל, החברה תהא רשאית לוותר על שירותיו של המתכנן בתקופת ההודעה המוקדמת או חלק ממנה. ויתרה החברה על שירותיו של המתכנן בתקופת ההודעה המוקדמת כאמור, יהיה זכאי המתכנן לתמורה אשר הייתה משולמת לו אילו סיפק את שירותיו לחברה בתקופת ההודעה המוקדמת עליה וויתרה החברה.
   4. המתכנן מסכים ומתחייב כי היה ולא יספק את השירותים לחברה בתקופת ההודעה המוקדמת, חרף העובדה כי דרשה הימנו לעשות כן, ישלם לחברה סכום בגובה התמורה שהייתה משולמת לו אילו סיפק את השירותים משך כל תקופת ההודעה המוקדמת ובתוספת 10% (עשרה אחוזים) כהוצאות תקורה. מבלי לגרוע מהאמור, תהא רשאית החברה לקזז ולהפחית סכום זה מכל תשלום שיגיע למתכנן ממנה.
   5. על אף האמור בסעיף ‎13.1 לעיל, החברה תהא רשאית להביא הסכם זה לידי סיום לאלתר וללא כל הודעה מוקדמת במקרה בו יפר המתכנן את ההסכם הפרה יסודית, לרבות ומבלי לגרוע מכלליות האמור, במקרים בהם יפר המתכנן את התחייבויותיו על פי סעיפים ‎4, ‎5, ‎6.3, ‎6.4.3, ‎6.5.3, ‎0‎9.1, ‎11 ‎12, ‎14.1 ו-‎14.2 ו/או יתרשל בביצוע התחייבויותיו על פי הסכם זה, וכל זה מבלי לפגוע בכל סעד העומד לחברה על פי כל דין ו/או הוראות הסכם זה.
   6. מבלי לגרוע מהאמור לעיל, החברה תהא רשאית, על פי שיקול דעתה המוחלט ומבלי צורך לנמק, לצמצם את היקף העבודה באופן שתכלול רק חלק מתכולתה כמפורט בחוזה זה.
   7. **היה ולאחר מועד סיום ביצוע העבודות, לא יגיש המתכנן חשבון סופי תוך 4 (ארבעה) חודשים, תהא החברה רשאית להביא הסכם זה מול המתכנן לידי סיום, באופן מידי וחד צדדי.**
   8. הובא חוזה זה לידי סיום ו/או הופסק מכל סיבה שהיא, עפ"י הוראות חוזה זה, רשאית החברה למסור את המשך העבודה לאדם אחר ולהשתמש לצורך זה בתוכניות ובכל יתר המסמכים הקשורים בעבודה שהוכנו על ידי המתכנן וזאת ללא כל תשלום, תמורה או פיצוי אחר למתכנן.

1. **זכויות יוצרים, הסבת החוזה, יישוב סכסוכים וכתובות** 
   1. זכויות יוצרים
      1. מבלי לגרוע מחובה או התחייבות כלשהי המוטלת על המתכנן עפ"י חוזה זה, מוסכם בזה מפורשות כי למתכנן לא תהיינה זכויות יוצרים על התוכניות שהכין לפי חוזה זה.
      2. על אף האמור לעיל, החברה ו/או העירייה לא יהיו רשאים לעשות שימוש בתכניותיו של המתכנן ביותר מפרויקט אחד, הוא הפרויקט אשר נמסר לתכנון המתכנן.

* 1. איסור הסבת ההסכם
     1. המתכנן אינו רשאי להסב לאחר את החוזה או כל חלק ממנו וכן אין הוא רשאי להעביר או למסור לאחר כל זכות או חובה לפי חוזה זה אלא בהסכמת החברה בכתב ומראש.
     2. העביר המתכנן את זכויותיו ו/או התחייבויותיו על פי הסכם זה, כולן או חלקן, או מסר את ביצוע העבודה לאחר, כולה או מקצתה, יישאר המתכנן האחראי הבלעדי להתחייבויותיו עפ"י חוזה זה ופעולת ההסבה תיחשב כהפרה יסודית של חוזה זה.
  2. ויתר אחד הצדדים למשנהו על הפרת הוראה מהוראות חוזה זה, לא ייחשב הוויתור כויתור על כל הפרה שלאחר מכן של אותה הוראה או של הוראה אחרת הדומה לה או שונה ממנה בטיבה. כל ויתור, ארכה או הנחה מטעם אחד הצדדים לא תהיה ברת-תוקף אלא אם נעשתה בכתב ונחתמה על ידי אותו צד.
  3. בכל מקרה של חילוקי דעות בין החברה לבין המתכנן בקשר לביצועו של חוזה זה ו/או פירושו ו/או פירוש סעיף מסעיפיו ואשר לא ניתן ליישבו במו"מ בין הצדדים, יועבר העניין להכרעת בורר אשר ימונה בהסכמת הצדדים.

**על אף כל האמור לעיל, יובהר בזאת, כי ההחלטה באם לפנות לבורר או לבית המשפט מסורה לשיקול דעתה הבלעדי של החברה.**

**לעניין זה, הסמכות הייחודית הינה של בתי המשפט המוסמכים במחוז מרכז בלבד.**

* 1. כל מסמך לעניין חוזה זה שנשלח בדואר רשום לידי מי מהצדדים על ידי הצד השני לכתובת הרשומה לעיל יראוהו כאילו נתקבל על ידי הצד הנשגר בתוך 4 ימים מיום שליחתו.

**ולראיה באו הצדדים על החתום:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| החברה הכלכלית רהט בע"מ  (באמצעות מורשי חתימה כדין) | המתכנן  (באמצעות מורשי חתימה כדין) |

אישור

אני הח"מ \_\_\_\_\_\_\_\_\_\_\_\_\_\_\_\_ עו"ד, יועמ"ש החברה, מאשר בזה כי ההסכם דלעיל נחתם על ידי מי שמוסמך לחייב את החברה עפ"י דין

\_\_\_\_\_\_\_\_\_\_\_\_\_\_\_\_\_\_\_\_\_\_\_

עו"ד

אישור

אני הח"מ \_\_\_\_\_\_\_\_\_\_\_\_\_\_\_\_ עו"ד, מאשר בזה כי ההסכם דלעיל נחתם על ידי מי שמוסמך לחייב את המתכנן עפ"י דין.

\_\_\_\_\_\_\_\_\_\_\_\_\_\_\_\_\_\_\_\_\_\_\_

עו"ד

**נספח א' לחוזה – אישור על קיום ביטוחים – מתכנן**

**נספח ג' לחוזה – פירוט השירותים נשוא ההסכם והתמורה**

**נספח ד' לחוזה – נוהל הגשת חשבונות**

|  |  |  |  |  |
| --- | --- | --- | --- | --- |
| 1. לכל חשבון המוגש לחברה הכלכלית יצורף טופס אישור חשבון (מצ"ב) בו ימולאו השדות הנדרשים. 2. **חשבון שלא יוגש עפ"י הנהלים המקובלים בחברה הכלכלית** **יוחזר למגיש ומניין אישור החשבון יילקח מיום הגשת החשבון בשנית.** 3. דרישות הגשת החשבון: 4. דף נלווה להגשת חשבון (מצ"ב בסוף נספח זה). 5. העתק הזמנה חתומה כולל פירוט השירותים החלקיים. 6. פירוט העבודה לפי השירותים המפורטים בחוזה התכנון. 7. חתימת המתכנן ומנהל הפרויקט כולל חותמת. 8. חשבון על פיקוח עליון יוגש בצירוף העתק מחשבון הקבלן לרבות פירוט חישוב ערך המבנה הרלוונטי למתכנן. 9. הדפסת מס' עוסק מורשה על גבי החשבון. 10. חשבון עבור צילומים והעתקות יש להגיש ע"ג טופס נלווה לחשבון צילומים והעתקות (נספח ה') בצירוף כל חשבוניות המכון (בפרויקטים בהם אושר הקצב למנהל הפרויקט או למתכנן) 11. **החשבונות יוגשו למנהלת הפרויקט**  לצורך רישום, מעקב והעברה לגורם המאשר. אין החברה אחראית על חשבונות שהוגשו לגורם אחר בחברה.   ***דף נלווה להגשת חשבונות קבלן/מתכנן באמצעות מנהל הפרויקט*** | | | | |
|  |  |  |  |  |
| **שם פרוייקט:** |  | | | |
| **שם מנהל הפרויקט:** |  | |  |  |
| **שם קבלן/מתכנן:** |  | |  |  |
| **מספר חוזה:** |  | |  |  |
| **סה"כ היקף חוזה לא כולל מע"מ:** | |  | **₪.** |  |
| **תאריך צו התחלת עבודה:** |  | **סיום עבודה לפי חוזה:** | |  |
| **מספר חשבון:** |  | **חלקי / סופי** | **חודש ביצוע:** |  |
| **תאריך קבלת החשבון בחברת הניהול:** | |  |  |  |
| **פרטי חשבון מאושר:** |  |  |  |  |
| **סה"כ חשבון נוכחי מצטבר:** | |  | **₪.** |  |
| **בהפחתת חשבון קודם מצטבר:** | |  | **₪.** |  |
| **יתרה לתשלום:** |  |  | **₪.** |  |
| **מע"מ 17%:** |  |  | **₪.** |  |
| **סה"כ לתשלום כולל מע"מ:** | |  | **₪.** |  |
|  |  |  |  |  |
| **החשבון כולל סה"כ חריגים :** | |  | **₪.** |  |
| **(מצ"ב ריכוז פירוט חריגים וניתוח מחיר לכל חריג)** | | |  |  |
|  |  |  |  |  |
| פרטי הבודק: |  | תאריך: |  | חתימה: |

**נספח ו' לחוזה – התחייבות לשמירה על סודיות**

1. אני הח"מ,\_\_\_\_\_\_\_\_\_\_ נושא ת.ז./ח.פ מס' \_\_\_\_\_\_\_\_\_\_ מרחוב \_\_\_\_\_\_\_\_\_\_\_\_\_\_ (להלן: "**המתחייב**") מתחייב בזאת כלפי החברה הכלכלית רהט בע"מ, כדלקמן:
   1. לשמור סודיות מוחלטת ומלאה ולא לגלות לכל אדם ו/או תאגיד ו/או גוף כלשהו, זולת האנשים הנוטלים חלק בעבודה, כל מידע, רישום, תוכנית, מפרט, מסמך, שרטוטים, דיאגרמות, טבלאות, נתון עיוני, מדעי, מעשי, מתכון, נתונים כספיים, מחזורי מכירות, תחומי פעילות וכו'. בין בכתב ובין אם בעל פה שהובאו לידיעת ה"מתחייב" ונמסרו לו ע"י המציגים במישרין ו/או בעקיפין או שהגיעו לידיעת ה"מתחייב" בקשר עם או כתוצאה מן העבודה. כל הנ"ל יקרא להלן: "מידע".
   2. לגבי המידע כדלקמן:
      1. לא להעתיק ו/או לא להרשות לאחרים ו/או לא לאפשר לאחרים לבצע במידע או בחלק ממנו, שכפול, העתקה, צילום, תדפיס וכל צורת העתקה אחרת אלא לצורך ביצוע העבודה בלבד.
      2. על העותקים של המידע יחולו הוראות התחייבות זו, וכל האמור לגבי מידע יחול גם על עותקיה.
      3. לשמור בהקפדה על המידע ולנקוט בכל אמצעי הזהירות לשם מניעת אובדנו ו/או הגעתו לידי אחר.
      4. להגביל את הגישה למידע אך ורק לאותם אנשים או גורמים העוסקים בפועל בעבודה.
      5. לנקוט בכל האמצעים להבטיח את שמירת המידע ע"י כל אדם הבא במגע עם המידע.
      6. להודיע בכל מקרה של אובדן מידע כלשהו.
      7. לא לפרסם בכל צורה שהיא כל נתון הנוגע לעבודה ו/או למידע עפ"י הוראות בלבד.
      8. לא לפתח ולא לייצר או להעתיק או לערוך ולהכין באופן כלשהו תכנת מחשב או סקרים על בסיס או על סמך הנתונים, המסמכים וכד' שקיבלה מעת הגורמים אתם קשורה בעבודה הנוכחית אשר הגיעו לידיעת ה"מתחייב" במהלך וכתוצאה מן העבודה.
      9. להחזיר ולמסור, עם סיום העבודה, או בכל עת לפי דרישה, כל מסמך, נתון או מאגר מידע הנוגע למידע או לעבודה.
2. ההתחייבות לשמירת הסודיות לגבי המידע תהיה תקפה גם לאחר סיום העבודה.
3. ההתחייבות הנ"ל תחול גם על עובדים של המתחייב ועל כל המועסק מטעמו, או ביחד איתו בביצוע העבודה כולה או חלק ממנה.
4. המתחייב יעשה כל הדרוש להבטיח קיום ההתחייבות הנ"ל על ידם.
5. ידוע למתחייב כי בין היתר בגין חתימה על מסמך התחייבות זה נמסרה לו העבודה וכי הפרת ההתחייבות לשמירת סודיות, תחויב בפיצויים.
6. על התחייבות זו חתומים מורשי חתימה של המתחייב ומצורף רשימת העובדים מטעמו אשר להם רשות לעבוד ולעסוק במידע הנ"ל.

אנו מסכימים להתחייבות הנ"ל ולראיה באנו על החתום:

ביום \_\_\_ לחודש \_\_\_\_\_\_\_ שנת \_\_\_\_\_\_\_\_

המתחייב: \_\_\_\_\_\_\_\_\_\_\_\_\_\_\_\_\_\_\_

חתימה + חותמת: \_\_\_\_\_\_\_\_\_\_\_\_\_\_\_\_\_

**רשימת מורשים מטעם המתחייב.**

|  |  |  |  |
| --- | --- | --- | --- |
| **שם העובד** | **תעודת זהות** | **תפקיד** | **חתימה** |
|  |  |  |  |
|  |  |  |  |
|  |  |  |  |

**נספח ז' לחוזה – הצהרה על הימנעות מניגוד עניינים**

נוסח זה ייחתם על-ידי המציע ואנשי הצוות מטעמו

1. הנני מתחייב כי אני וכל מי מטעמי, לא נעשה כל דבר שיש בו משום ניגוד עניינים עם פעולותינו לפי הסכם זה וכי אני ו/או מי מטעמי איננו נמצאים במצב של חשש לניגוד עניינים עם פעולותינו או פעולותיי ו/או פעולות מי מטעמי, על פי הסכם זה, הן באופן ישיר והן באופן עקיף.
2. בנוסף, הנני מתחייב שלא לעסוק או לטפל במישרין או בעקיפין בכל עניין שהיה עולה כדי להקים ניגוד עניינים כאמור ו/או בכל נושא או עניין שהחברה צד לו אשר עלול ליצור מצב של ניגוד עניינים כאמור, בכל תקופת ביצוע השירותים ועד תום שישה (6) חודשים מסיום ההתקשרות עם החברה, לפי המאוחר מביניהם.
3. מבלי לגרוע מכלליות האמור לעיל, הנני מצהיר ומתחייב כדלקמן:
   1. אינני נושא משרה ברשות המקומית או בתאגיד בשליטתה.
   2. אינני חבר מועצת הרשות המקומית.
   3. בכל מקרה בו יחול אחד מהמקרים האמורים לעיל במהלך ביצוע השירותים, אדווח על כך לחברה ואפעל כאמור להלן לגבי מקרה של חשש לניגוד עניינים.
   4. בכל מקרה בו אהיה בקשרי עבודה לרבות מתן שירותים מקצועיים עם קבלן או עם נותן שירות אחר עימו תתקשר החברה הכלכלית במסגרת ביצוע העבודות בפרויקט, אדווח על כך לחברה ואפעל כאמור להלן לגבי מקרה של חשש לניגוד עניינים.
4. בכל מקרה של ניגוד עניינים, או חשש לניגוד עניינים, אפסיק את הטיפול בנושא שבגינו מתעורר חשש באופן מיידי ואמסור על כך הודעה לחברה בתוך 3 (שלושה) ימים מעת שנודע לי על כך. היועץ המשפטי של החברה או מי מטעמו, יחליט בנושא ובדרך הטיפול הנדרשת במסגרתו, לרבות על דרך הפסקת עבודתי והחלטתו תהיה סופית.
5. ידוע לי כי בכל שלב של ביצוע ההסכם, אם לדעת העירייה או מי מטעמה אני נמצא או עלול להימצא בניגוד עניינים, רשאית החברה להורות על הפסקת עבודתי ועל סיום ההתקשרות עמי, מטעם זה בלבד.
6. האמור לעיל יחול גם על כל מי מטעמי במסגרת ביצוע השירותים, אשר יידרש ליתן הצהרה והתחייבות בדבר אי ניגוד עניינים כאמור בסמוך לחתימת ההסכם ובכל מקרה טרם תחילת עבודתו במסגרת מתן השירותים, הצהרותיו יהיו שמורות בידי, ואמסרם מיד למשרד לפי דרישתו. מבלי לגרוע מכלליות האמור לעיל, הצהרה והתחייבות כאמור יינתנו בידי כל אחד מאלה: המציע, מנהל פרויקט אחראי, ראש הצוות / מנהל אתר, מפקחי הפרויקט וכן כל איש צוות בפרויקט, וזאת בין אם הם עובדי נותן השירותים ובין אם הם נותני שירות חיצוניים עימם התקשר נותן השירות.

**ולראיה באתי על החתום:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**נותן השירות חתימה + חותמת**